
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 302 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ποσού μεταφοράς από τις μεταβιβάσεις 
του Υπουργείου Ανάπτυξης και Ανταγωνιστικότη¬ 
τας έτους 2014. 1 

Καθορισμός ποσού μεταφοράς από τις μεταβιβάσεις 
του Υπουργείου Παιδείας και Θρησκευμάτων έτους 

2014. 2 

Επιβολή πολλαπλών τελών για τελωνειακή παράβαση 

στον Βαεάθά \ά\ά\ ΚΝΙθθΙ. 3 

Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Περιβάλλον και 
Αειφόρος Ανάπτυξη» στην Ενδιάμεση Διαχειριστική 
Αρχή Περιφέρειας Πελοποννήσου. 4 


Ανώτατο όριο επιτρεπόμενων ημερών κίνησης εκτός έδρας 
των υπαλλήλων του Νομικού Προσώπου του Δήμου 
Πύδνας - Κολινδρού Ν. Πιερίας με την επωνυμία «Δημο¬ 
τικός Φορέας Πολιτισμού - Άθλησης - Περιβάλλοντος 

& Οικογενειακής Υποστήριξης» (ΔΗ.ΦΟ.Π.Α.Π.Ο.Υ.). 5 

Καθιέρωση υπερωριακής, με αμοιβή, εργασίας για υπαλ¬ 
λήλους κατά τις απογευματινές ώρες του Περιφερεια¬ 
κού Ταμείου Ανάπτυξης Β. Αιγαίου για το έτος 2014. 6 


ΑΠΟΦΑΣΕΙ Σ 

Αριθμ. 2/8328/ΔΠΓΚ (1) 

Καθορισμός ποσού μεταφοράς από τις μεταβιβάσεις του 
Υπουργείου Ανάπτυξης και Ανταγωνιστικότητας έτους 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΔΙΟΙΚΗΤΙΚΗΣ 

ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του ν.2362/1995 «περί Δημοσίου Λογιστι¬ 
κού, ελέγχου των δαπανών του Κράτους και άλλες διατά¬ 
ξεις» (247/Α'), όπως τροποποιήθηκε και ισχύει. 

2. Το Π.Δ. 86/2012 (ΦΕΚ 141/Α') «Διορισμός Υπουργών, Ανα¬ 
πληρωτών Υπουργών και Υφυπουργών», Π.Δ. 90/2012 (ΦΕΚ 
144/Α') «Διορισμός Υπουργού και Υφυπουργών» και Π.Δ. 
119/2013 (ΦΕΚ 153/Αή «Διορισμός Αντιπροέδρου της Κυ¬ 
βέρνησης, Υπουργών, Αναπλ. Υπουργών και Υφυπουργών». 

3. Την απόφαση με αριθ. Υ48/9-7-12 (ΦΕΚ 2105/Β') «Καθο¬ 
ρισμός αρμοδιοτήτων του Αναπληρωτή Υπουργού Οικονο¬ 
μικών Χρήστου Σταϊκούρα». 

4. Τις διατάξεις του Ν. 4220/2013 (ΦΕΚ 271/Α') «Κύρωση 
του Κρατικού Προϋπολογισμού και των προϋπολογισμών 

ορισμένων ειδικών ταμείων και υπηρεσιών οικονομικού 
έτους 2014». 

5. Την αριθ. 2/72624/0020/1-11-2010 (ΦΕΚ 1790/Β') απόφαση 
του Υπουργού Οικονομικών, περί κατανομής των πιστώσε¬ 
ων από τον αρμόδιο διατάκτη, κατά την οποία διασφαλί¬ 
ζεται κατά προτεραιότητα η πληρωμή των αποδοχών του 
προσωπικού κ.λπ. 

6. Τις διατάξεις του άρθρου Πρώτου του Νόμου 4093/2012 
(ΦΕΚ 222/Α') «Έγκριση Μεσοπρόθεσμου Πλαισίου Δημοσι¬ 
ονομικής Στρατηγικής 2013-2016 - επείγοντα μέτρα εφαρ¬ 
μογής του ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016». 

7. Τις διατάξεις του άρθρου 29 του ν. 4223/2013 (ΦΕΚ 
287/Α') «Ενιαίος Φόρος Ιδιοκτησίας Ακινήτων και άλλες 
διατάξεις». 

8. Την αναγκαιότητα εξασφάλισης αυστηρότερου έλεγ- 
χου στα αποτελέσματα των προϋπολογισμών των φορέων 
της Γενικής Κυβέρνησης. 

9. Την αναγκαιότητα αντιμετώπισης των δαπανών μισθοδο¬ 
σίας του προσωπικού που εντάσσεται στα πλαίσια κινητικό¬ 
τητας και ανακατανομής προσωπικού του δημοσίου τομέα. 

10. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε για το έτος 2014 τη μεταφορά συνολικού πο¬ 
σού 500.000 ευρώ από τον εκτελούμενο προϋπολογισμό του 
Υπουργείου Ανάπτυξης και Ανταγωνιστικότητας ως εξής: 


Ειδικός φορέας 

ΚΑ Ε 

Ποσό 

35-170 

2419 

200.000 

35-170 

2599 

200.000 

35-110 

2599 

100.000 


Σύνολο 

500.000 


Το ποσό αυτό θα μεταφερθεί με σχετική απόφαση του 
Υπουργού Οικονομικών στον προϋπολογισμό των Γ ενικών 
Κρατικών Δαπανών του Υπουργείου Οικονομικών (Ε.Φ. 23- 
200/ΚΑΕ 5526), προκειμένου να αντιμετωπισθούν δαπάνες 
μισθοδοσίας μετακινούμενου προσωπικού από πιστώσεις 
που θα εξοικονομηθούν λόγω της ένταξης υπαλλήλων 
επιχορηγούμενων φορέων στη διαδικασία της διαθεσιμό- 
τητας-κινητικότητας και ανακατανομής προσωπικού του 
δημοσίου τομέα. 

Τυχόν αδιάθετο υπόλοιπο της ως άνω μεταφερόμενης πί¬ 
στωσης θα επιστραφεί με απόφαση του Υπουργού Οικονο¬ 
μικών στον προϋπολογισμό του Υπουργείου Ανάπτυξης και 
Ανταγωνιστικότητας, προκειμένου να μεταβιβασθεί στους 
φορείς των υποτομέων του, το αργότερο στο τελευταίο 
δίμηνο του 2014. 

Η απόφαση αυτή έχει ισχύ μέχρι 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 2/8322/ΔΠΓΚ (2) 

Καθορισμός ποσού μεταφοράς από τις μεταβιβάσεις του 
Υπουργείου Παιδείας και Θρησκευμάτων έτους 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του ν.2362/1995 «περί Δημοσίου Λογιστι¬ 
κού, ελέγχου των δαπανών του Κράτους και άλλες διατά¬ 
ξεις» (247/Α'), όπως τροποποιήθηκε και ισχύει. 

2. Το Π.Δ. 86/2012 (ΦΕΚ 141/Α') «Διορισμός Υπουργών, Ανα¬ 
πληρωτών Υπουργών και Υφυπουργών», Π.Δ. 90/2012 (ΦΕΚ 
144/Αή «Διορισμός Υπουργού και Υφυπουργών» και Π.Δ. 
119/2013 (ΦΕΚ 153/Α') «Διορισμός Αντιπροέδρου της Κυ¬ 
βέρνησης, Υπουργών, Αναπλ. Υπουργών και Υφυπουργών». 

3. Την απόφαση με αριθ. Υ48/9-7-12 (ΦΕΚ 2105/Β') «Καθο¬ 
ρισμός αρμοδιοτήτων του Αναπληρωτή Υπουργού Οικονο¬ 
μικών Χρήστου Σταϊκούρα». 

4. Τις διατάξεις του Ν. 4220/2013 (ΦΕΚ 271/Α') «Κύρωση του 
Κρατικού Προϋπολογισμού και των προϋπολογισμών ορισμέ¬ 
νων ειδικών ταμείων και υπηρεσιών οικονομικού έτους 2014». 

5. Την αριθ. 2/72624/0020/1-11-2010 (ΦΕΚ 1790/Β') απόφαση 
του Υπουργού Οικονομικών, περί κατανομής των πιστώσε¬ 
ων από τον αρμόδιο διατάκτη, κατά την οποία διασφαλί¬ 
ζεται κατά προτεραιότητα η πληρωμή των αποδοχών του 
προσωπικού κ.λπ. 

6. Τις διατάξεις του άρθρου Πρώτου του Νόμου 4093/2012 
(ΦΕΚ 222/Α') «Έγκριση Μεσοπρόθεσμου Πλαισίου Δημοσι¬ 
ονομικής Στρατηγικής 2013-2016 - επείγοντα μέτρα εφαρ¬ 
μογής του ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016». 

7. Τις διατάξεις του άρθρου 29 του ν. 4223/2013 (ΦΕΚ 
287/Α') «Ενιαίος Φόρος Ιδιοκτησίας Ακινήτων και άλλες 
διατάξεις». 

8. Την αναγκαιότητα εξασφάλισης αυστηρότερου έλεγ- 
χου στα αποτελέσματα των προϋπολογισμών των φορέων 
της Γενικής Κυβέρνησης. 

9. Την αναγκαιότητα αντιμετώπισης των δαπανών μισθοδο¬ 
σίας του προσωπικού που εντάσσεται στα πλαίσια κινητικό¬ 
τητας και ανακατανομής προσωπικού του δημοσίου τομέα. 

10. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε για το έτος 2014 τη μεταφορά ποσού 500.000 
ευρώ από τον εκτελούμενο προϋπολογισμό του Υπουργείου 
Παιδείας και Θρησκευμάτων (Ε.Φ. 19-110, ΚΑΕ 2519). 

Το ποσό αυτό θα μεταφερθεί με σχετική απόφαση του 
Υπουργού Οικονομικών στον προϋπολογισμό των Γ ενικών 
Κρατικών Δαπανών του Υπουργείου Οικονομικών (Ε.Φ. 23- 
200/ΚΑΕ 5518), προκειμένου να αντιμετωπισθούν δαπάνες 
μισθοδοσίας μετακινούμενου προσωπικού από πιστώσεις που 
θα εξοικονομηθούν λόγω της ένταξης υπαλλήλων επιχορη¬ 
γούμενων φορέων στη διαδικασία της διαθεσιμότητας-κινητι- 
κότητας και ανακατανομής προσωπικού του δημοσίου τομέα. 


Τυχόν αδιάθετο υπόλοιπο της ως άνω μεταφερόμενης πί¬ 
στωσης θα επιστραφεί με απόφαση του Υπουργού Οικονομι¬ 
κών στον προϋπολογισμό του Υπουργείου Παιδείας και Θρη¬ 
σκευμάτων, προκειμένου να μεταβιβασθεί στους φορείς των 
υποτομέων του, το αργότερο στο τελευταίο δίμηνο του 2014. 

Η απόφαση αυτή έχει ισχύ μέχρι 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

(3) 

Επιβολή πολλαπλών τελών για τελωνειακή παράβαση 
στον ΡΘεϊιβά \ ά \ ά \ ΚϊιΙΙθθΙ. 

Με την αριθμ. 45/9.12.2013 καταλογιστική πράξη του Δ/ντή 
του Ε' Τελωνείου Πειραιά καταλογίστηκαν και επιβλήθηκαν 
στον ΡΐΘδΙίΘά '\ ά \ ά \ ΚΝΙθθΙ με Α.Φ.Μ 134027287 φόροι ποσού 
30.746,44 ευρώ και πολλαπλά τέλη ποσού 92.239,32 ευρώ και 
πλέον αυτού Τ. X. και ΟΓΑ 2,4%, για λαθρεμπορία, ο οποίος 
είναι αγνώστου διαμονής και σύμφωνα με τις διατάξεις του 
άρθρου 155 παρ. 1 εδ. β του Τελωνειακού Κώδικα η ανωτέρω 
παράβαση χαρακτηρίστηκε ως τελωνειακή παράβαση υπό την 
έννοια του άρθρου 155 παρ. 2 εδ. ζ του Τελωνειακού Κώδικα 

Ο Προϊστάμενος Διεύθυνσης 

ΣΩΤΗΡΙΟΣ ΦΛΩΡΑΤΟΣ 

- ♦ - 

Αριθμ. Οικ. 121615 (4) 

Εκχώρηση αρμοδιοτήτων διαχείρισης για πράξεις του Επι¬ 
χειρησιακού Προγράμματος «Περιβάλλον και Αειφόρος 
Ανάπτυξη» στην Ενδιάμεση Διαχειριστική Αρχή Περιφέ¬ 
ρειας Πελοποννήσου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 

ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε για το 
άρθρο πρώτο του π.δ. 63/2005 (ΦΕΚ 98/τ.Α722-04-2005). 

2. Το Π.Δ. 189/2009 (ΦΕΚ 221/τ.Α75.11.2009) περί Καθορι¬ 
σμού και ανακατανομής αρμοδιοτήτων των Υπουργείων, 
όπως ισχύει. 

3. Το Π.Δ. 85/2012 (ΦΕΚ 141 /τ.Α'/21.6.2012) «Ιδρυση και μετο- 
νομασία Υπουργείων, μεταφορά και κατάργηση υπηρεσιών». 

4. Το Π.Δ. 86/2012 (ΦΕΚ 141/τ.Α'/21.6.2012) «Διορισμός 
Υπουργών, Αναπληρωτών Υπουργών και Υφυπουργών». 

5. Την υπ’ αριθμ. 2876/7.10.09 (ΦΕΚ 2234/Β707.10.09) από¬ 
φαση του Πρωθυπουργού περί αλλαγής τίτλου Υπουργείων, 
που μετονομάζει το Υ.ΠΕ.ΧΩ.Δ.Ε. σε Υπουργείο Περιβάλλο¬ 
ντος Ενέργειας και Κλιματικής Αλλαγής. 

6. Την υπ’ αριθμ. Υ 46/2012 (ΦΕΚ 2101/τ.Β709.07.2012) από¬ 
φαση του Πρωθυπουργού περί καθορισμού αρμοδιοτήτων 
του Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής Σταύρου Καλαφάτη, όπως έχει τρο¬ 
ποποιηθεί και ισχύει. 

7. Το Π.Δ. 118/2013 «Τροποποίηση του Π.Δ. 85/2012 -Ίδρυση 
Υπουργείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 

Υπουργείων Ανάπτυξης, Ανταγωνιστικότητας, Υποδομών, 
Μεταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης και 
Ανταγωνιστικότητας και σε Υπουργείο Παιδείας και Θρη¬ 
σκευμάτων αντίστοιχα» (Α' 152). 

8. Το Π.Δ. 119/2013 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουργών» 
(ΦΕΚ153 /τ.Α725-6- 2013). 

9. Το Ν.3614/2007 (Α' 267) «Διαχείριση, έλεγχος και εφαρ¬ 
μογή αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως έχει 
τροποποιηθεί από το Ν.3840/2010 (Α'53). 

10. Την υπ’ αριθμ. 14053/ΕΥΣ1749/27-03-2008 (540/τ.β'/ 
27.03.2008) απόφαση του Υπουργού Οικονομίας και Οικονο¬ 
μικών «Υπουργική απόφαση Συστήματος Διαχείρισης», όπως 
έχει τροποποιηθεί και ισχύει. 

11. Την υπ'αριθμ. 121308/18.7.2008 (ΦΕΚ 1499/τ.Β'/30.7.2008) 
κοινή απόφαση των Υπουργών Εσωτερικών, Οικονομίας και 
Οικονομικών, Περιβάλλοντος, Χωροταξίας και Δημοσίων 
Έργων, περί τροποποίησης της υπ’ αριθμ. 34576/11/5.1.2001 
(ΦΕΚ 35/τ.Β'/2001) κοινής υπουργικής απόφασης Σύστασης 
Ειδικής Υπηρεσίας, στο Υπουργείο Περιβάλλοντος Χωροτα¬ 
ξίας και Δημοσίων'Εργων, με τίτλο «Υπηρεσία Διαχείρισης 
Επιχειρησιακού Προγράμματος ΠΕΡΙΒΑΛΛΟΝ» με σκοπό την 
αναδιάρθρωσή της σύμφωνα με τα άρθρα 3 και 5 του ν. 
3614/2007, όπως έχει τροποποιηθεί και ισχύει. 

12. Την υπ’ αριθμ. Ε(2007) 5442/5.11.2007 απόφαση έγκρι¬ 
σης του Επιχειρησιακού Προγράμματος «Περιβάλλον και 
Αειφόρος Ανάπτυξη», όπως έχει τροποποιηθεί και ισχύει. 

13. Την υπ’ αριθμ. 126577/27-12-2012 (ΦΕΚ 69/τ.Β'/18-1-2013) 
απόφαση εκχώρησης αρμοδιοτήτων διαχείρισης του Επιχει¬ 
ρησιακού Προγράμματος «Περιβάλλον και Αειφόρος Ανάπτυ¬ 
ξη» στην Ενδιάμεση Διαχειριστική Αρχή Περιφέρειας Πελο- 
ποννήσου, η ισχύς της οποίας έληξε αυτοδίκαια στις 31.12.2013. 

14. Το υπ’ αριθμ. 6400/19-12-2013 έγγραφο της ΕΔΑ Πελο- 
ποννήσου με θέμα «Διαδικασία συντονισμού των πολιτικών 
κατά την επιλογή πράξεων για χρηματοδότηση από το Ε.Π. 
Περιβάλλον και Αειφόρος Ανάπτυξη». 

15. Την με αρ. Πρωτ. 113650/31-12-2013 εισήγηση της Ειδι¬ 
κής Υπηρεσίας Διαχείρισης του Επιχειρησιακού Προγράμ¬ 
ματος «Περιβάλλον και Αειφόρος Ανάπτυξη» 

16. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ενδιάμεση Διαχειριστική Αρχή Περιφέρειας Πελοπον- 
νήσου ορίζεται ως Ενδιάμεσος Φορέας Διαχείρισης του 
Επιχειρησιακού Προγράμματος «Περιβάλλον και Αειφόρος 
Ανάπτυξη». 

Άρθρο 2 

Αντικείμενο της εκχώρησης 

1. Η Ενδιάμεση Διαχειριστική Αρχή Περιφέρειας Πελοπον- 
νήσου αναλαμβάνει αρμοδιότητες διαχείρισης πράξεων για 
το Επιχειρησιακό Πρόγραμμα «Περιβάλλον και Αειφόρος 
Ανάπτυξη» όπως αυτές εξειδικεύονται στο άρθρο 3. Οι 
πράξεις αυτές αφορούν το έργο «Ολοκληρωμένη διαχείριση 
Απορριμμάτων Περιφέρειας Πελοποννήσου με Σύμπραξη 
Δημοσίου και Ιδιωτικού Τομέα» 

2. Η εκχωρούμενη προς διαχείριση συγχρηματοδοτούμε- 
νη δημόσια δαπάνη και η κατανομή της ανά άξονα προτε¬ 
ραιότητας αποτυπώνεται στο Παράρτημα I. 

Άρθρο 3 

Αρμοδιότητες διαχείρισης που εκχωρούνται 

Η Ενδιάμεση Διαχειριστική Αρχή Περιφέρειας Πελο¬ 


ποννήσου, αναλαμβάνει στο πλαίσιο του Επιχειρησιακού 
Προγράμματος «Περιβάλλον και Αειφόρος Ανάπτυξη» τις 
ακόλουθες αρμοδιότητες: 

(ί) Προβαίνει, όπου απαιτείται, στην αναγκαία εξειδίκευση 
των κατηγοριών πράξεων που διαχειρίζεται σύμφωνα με τις 
κατευθύνσεις της Διαχειριστικής Αρχής του Επιχειρησιακού 
Προγράμματος. 

(ϋ) Λαμβάνει τα κατάλληλα μέτρα για την αξιοποίηση των 
συμπερασμάτων των αξιολογήσεων του Προγράμματος. 

(Μϊ) Παρακολουθεί την πορεία εφαρμογής των κατηγοριών 
πράξεων που διαχειρίζεται και ειδικότερα τη χρηματοοι¬ 
κονομική πρόοδό τους, τους ποσοτικοποιημένους δείκτες 
και τις προοπτικές εξέλιξής τους και εισηγείται στη Δια¬ 
χειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται από 
τη Διαχειριστική Αρχή για την υποβολή των ετήσιων και 
τελικών εκθέσεων εκτέλεσης, την προετοιμασία της ετήσιας 
εξέτασης του Επιχειρησιακού Προγράμματος, την προετοιμα¬ 
σία της Επιτροπής Παρακολούθησης του Προγράμματος κ,λπ. 

(ν) Συνεργάζεται με την Εθνική Αρχή Συντονισμού, την 
καθ'ύλην αρμόδια υπηρεσία συντονισμού και την Επιτροπή 
και παρέχει σε αυτές κάθε πληροφορία που ζητείται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή άσκηση των αρμοδιοτήτων διαχείρισης που του 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού. 

(νϋ) Επεξεργάζεται και εισηγείται στη Διαχειριστική Αρχή 
αναλυτικά κριτήρια ένταξης για τις κατηγορίες πράξεων 
που διαχειρίζεται, σύμφωνα με τα προβλεπόμενα στο Σύ¬ 
στημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματοδό¬ 
τησης για τις κατηγορίες πράξεων που διαχειρίζεται. Στο 
πλαίσιο αυτό, μετά από τη γνωμοδότηση της Διαχειριστικής 
Αρχής, εκδίδει τις προκηρύξεις των κατηγοριών πράξεων 
που διαχειρίζεται για την υποβολή προτάσεων από τους 
δυνητικούς δικαιούχους και παρέχει προς τους δυνητικούς 
δικαιούχους, σαφείς και λεπτομερείς πληροφορίες προς 
τους δυνητικούς δικαιούχους τουλάχιστον σχετικά με: 

(α) τους όρους επιλεξιμότητας τους οποίους πρέπει να 
πληρούν οι προτεινόμενες πράξεις προκειμένου να εντα¬ 
χθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων χρημα¬ 
τοδότησης και τις σχετικές χρονικές περιόδους, 

(γ) τα κριτήρια για την ένταξη των προς χρηματοδότηση 
πράξεων, 

(δ) τα αρμόδια στελέχη του, τα οποία μπορούν να πα¬ 
ρέχουν πληροφορίες 

(ε) την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

(ίχ) Συγκεντρώνει, αρχειοθετεί όλες τις προτάσεις που υπο¬ 
βάλλονται και ελέγχει την πληρότητα των στοιχείων τους 
(χ) Αξιολογεί τις προτάσεις που υποβάλλονται, εφαρμό¬ 
ζοντας τα εγκεκριμένα από την Επιτροπή Παρακολούθησης 
κριτήρια επιλογής και ένταξης. Στη διαδικασία αξιολόγησης 
συμμετέχει εκπρόσωπος της Διαχειριστικής Αρχής. 

(χί) Ο Περιφερειάρχης που προίσταται της Ενδιάμεσης 
Διαχειριστικής Αρχής Περιφέρειας Πελοποννήσου, εκδίδει 
τις αποφάσεις ένταξης των πράξεων στους άξονες προ¬ 
τεραιότητας του επιχειρησιακού προγράμματος, μετά από 
τη γνωμοδότηση της Διαχειριστικής Αρχής και την ολοκλή¬ 
ρωση της διαδικασίας έκδοσης συμφώνου αποδοχής των 
όρων ένταξης. Ο Περιφερειάρχης που προίσταται της Εν¬ 
διάμεσης Διαχειριστικής Αρχής Περιφέρειας Πελοποννήσου 
εκδίδει τις τροποποιήσεις των αποφάσεων ένταξης ή τις 

ανακλήσεις αυτών μετά από τη γνωμοδότηση της Διαχει¬ 
ριστικής Αρχής. Οι σχετικές αποφάσεις δημοσιοποιούνται 
στην οικεία ιστοσελίδα της Ειδικής Υπηρεσίας. 

(χϋ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του Κα¬ 
νονισμού 1083/2006. 

(χίϋ) Μεριμνά για τη συμμόρφωση των συγχρηματοδοτού- 
μενων πράξεων με τους ισχύοντες κοινοτικούς και εθνικούς 
κανόνες καθ’ όλη την περίοδο της υλοποίησής τους. 

(χίν) Προβαίνει σε εξέταση της διαδικασίας διακήρυξης και 
τροποποίησης δημοσίων συμβάσεων. Για όσες συμβάσεις 
εμπίπτουν στο πεδίο εφαρμογής των Κοινοτικών Οδηγιών 
περί δημοσίων συμβάσεων προβαίνει επιπλέον σε εξέταση 
κατά τη διαδικασία ανάθεσης της σύμβασης. Η Ενδιάμεση 
Διαχειριστική Αρχή Περιφέρειας Πελοποννήσου εκφράζει 
τη γνώμη της εντός αποκλειστικής προθεσμίας είκοσι (20) 
ημερών από τη λήψη των σχετικών στοιχείων. Σε περίπτωση 
άπρακτης παρέλευσης της ανωτέρω προθεσμίας, λογίζεται 
ότι η Ενδιάμεση Διαχειριστική Αρχή Περιφέρειας Πελοπον¬ 
νήσου έχει παράσχει σύμφωνη γνώμη. Η σύμφωνη γνώμη 
της Ενδιάμεσης Διαχειριστικής Αρχής Περιφέρειας Πελο¬ 
ποννήσου ή η κατά το προηγούμενο εδάφιο τεκμαιρόμενη 
σύμφωνη γνώμη αυτής, αποτελεί όρο για τη χρηματοδό¬ 
τηση της πράξης. Σε περίπτωση δημόσιας σύμβασης που 
έχει ήδη συναφθεί κατά την ένταξη της σχετικής πράξης, 
καθώς και στις περιπτώσεις δημοσίων συμβάσεων που δεν 
εμπίπτουν στο πεδίο εφαρμογής των Κοινοτικών Οδηγιών 
περί δημοσίων συμβάσεων, η εξέταση της διαδικασίας ανά¬ 
θεσης διενεργείται πριν από την καταχώρηση δαπανών στο 
Ολοκληρωμένο Πληροφοριακό Σύστημα. 

(χν) Διενεργεί επαληθεύσεις κατά τα προβλεπόμενα στο 
άρθρο 8 του Ν. 3614/2007 προκειμένου να επιβεβαιωθεί 
η παράδοση των συγχρηματοδοτούμενων προϊόντων και 
υπηρεσιών και η πραγματική πραγματοποίηση των δαπα¬ 
νών που δηλώνουν οι δικαιούχοι καθώς και η συμμόρφωση 
των πράξεων προς τους εθνικούς και κοινοτικούς κανόνες. 
Στο πλαίσιο αυτό: 

(χνί) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και τις 
καταχωρεί στο ΟΠΣ μετά από τη διενέργεια διοικητικής 
επαλήθευσης σε κάθε δήλωση δαπάνης, κατά την οποία 
επιβεβαιώνεται με τα κατάλληλα έγγραφα, ότι: 

(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμφω¬ 
να με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη προ¬ 
γραμματική περίοδο. 

(στ) Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματοληψίας. 

(χνϋ) Διενεργεί επιτόπιες επαληθεύσεις επιμέρους πρά¬ 
ξεων κατά τις οποίες επαληθεύεται: ότι οι πράξεις όντως 
εκτελούνται και τα παραδιδόμενα προϊόντα ή/και παρεχό¬ 
μενες υπηρεσίες συμμορφώνονται προς τους όρους της 
αντίστοιχης σύμβασης ή απόφασης ένταξης, η φυσική πρό¬ 
οδος της πράξης, η τήρηση των κοινοτικών κανόνων όσον 
αφορά τη δημοσιότητα και η ακρίβεια των πληροφοριών 
που παρέχει ο δικαιούχος όσον αφορά τη φυσική και οι¬ 
κονομική πρόοδο της πράξης. 

(χνϋί) Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει την 


Αρχή Πιστοποίησης και όπου απαιτείται ζητά την αναστολή 
χρηματοδότησης της πράξης από την αρμόδια υπηρεσία. 

(χίχ) Τηρεί αρχεία στο ΟΠΣ για τις διοικητικές και επιτό¬ 
πιες επαληθεύσεις που πραγματοποιούνται σύμφωνα με 
τα πρότυπα και διαδικασίες του Συστήματος Διαχείρισης 
και Ελέγχου. Εάν οι επιτόπιες επαληθεύσεις διενεργούνται 
δειγματοληπτικά, τηρεί αρχεία που περιγράφουν και τεκ¬ 
μηριώνουν τη δειγματοληπτική μέθοδο και καθορίζουν τις 
πράξεις ή τις συναλλαγές που επιλέγονται προς επαλήθευ¬ 
ση. Επανεξετάζει τη μέθοδο δειγματοληψίας σε ετήσια βάση. 

(χχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης ή 
πορίσματος ελέγχου καταχωρώντας τις αντίστοιχες λο¬ 
γιστικές εγγραφές στο ΟΠΣ. 

(χχί) Σε περιπτώσεις που διαπιστωθεί βάσει των επαλη¬ 
θεύσεων που διενεργεί αχρεωστήτως καταβληθείσα δα¬ 
πάνη, διαβιβάζει την απόφαση δημοσιονομικής διόρθωσης 
στο αρμόδιο διατάκτη για την έκδοση απόφασης ανά¬ 
κτησης αχρεωστήτως καταβληθέντων ποσών σύμφωνα με 
τα οριζόμενα στην ΥΠΑΣΥΔ (ΦΕΚ 540/τ.Β/27.03.08), όπως 
τροποποιήθηκε και ισχύει. 

(χχϋ) Συνεργάζεται με τα αρμόδια εθνικά και κοινοτικά ελε¬ 
γκτικά όργανα και μεριμνά για την υποβολή των απαντήσεών 
του στα σχετικά πορίσματα ελέγχου στη Διαχειριστική Αρχή. 

(χχίϋ) Συλλέγει και καταχωρεί στο ΟΠΣ τα στοιχεία παρακο¬ 
λούθησης εκτέλεσης των πράξεων (δελτία παρακολούθησης 
φυσικού αντικειμένου) που υποβάλλουν οι δικαιούχοι. Με βάση 
τα στοιχεία αυτά εξετάζει το βαθμό επίτευξης των ετήσιων 
ποσοτικών στόχων των πράξεων, σύμφωνα με τις αρχικά 
αναληφθείσες νομικές δεσμεύσεις. Σε περίπτωση απόκλισης 
από τους όρους της απόφασης ένταξης ή χρονικών καθυ¬ 
στερήσεων μεγαλύτερων των έξι μηνών, σε σχέση με την 
προγραμματισθείσα πρόοδο, η Ενδιάμεση Διαχειριστική Αρχή 
Περιφέρειας Πελοποννήσου, προβαίνει σε επανεξέταση της 
πράξης και στην περίπτωση αδικαιολόγητων αποκλίσεων, δύ- 
ναται να εισηγηθεί την ανάκληση της απόφασης ένταξης της 
πράξης. Οι αποφάσεις ένταξης πράξεων που ανακαλούνται 
δημοσιεύονται στην κεντρική ιστοσελίδα του ΕΣΠΑ. 

(χχίν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την πο¬ 
ρεία των πράξεων που εκτελούν, τις υποχρεώσεις για τη 
δημοσιότητα σύμφωνα με τις απαιτήσεις των άρθρων 8 και 
9 του Καν.1828/06, τη τήρηση χωριστής λογιστικής μερί¬ 
δας ή επαρκούς λογιστικής κωδικοποίησης και τη τήρηση 
των πολιτικών σύμφωνα με τις ισχύουσες διατάξεις και τις 
οδηγίες και κατευθύνσεις της Εθνικής Αρχής Συντονισμού. 
Προτείνει μέτρα υποστήριξης των δικαιούχων προκειμένου 
να ανταποκριθούν στις υποχρεώσεις τους. 

(χχν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά με 
τις δαπάνες και τους ελέγχους κατά τα οριζόμενα στο 
άρθρο 90 του Κανονισμού σύμφωνα με τους κανόνες του 
Συστήματος Διαχείρισης και Ελέγχου. 

(χχνί) Παρέχει στη Διαχειριστική Αρχή όλες τις αναγκαίες 
πληροφορίες σχετικά με τις διαδικασίες και τις επαληθεύ¬ 
σεις που πραγματοποιούνται σε σχέση με κάθε δαπάνη 
των πράξεων που διαχειρίζεται, για σκοπούς πιστοποίησης. 

(χχνϋ) Μεριμνά για την παρακολούθηση των εσόδων των 
έργων που παράγουν έσοδα, μετά την ολοκλήρωσή τους, 
καθώς και των έργων που δεν είναι δυνατό τα έσοδα να 
εκτιμηθούν εκ των προτέρων. 

(χχνίϋ) Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότηση 
δημόσιες υπηρεσίες. 

(χχίχ) Έχει την ευθύνη για την ακρίβεια, την ποιότητα και 
πληρότητα των στοιχείων που καταχωρεί στο ΟΠΣ σύμφωνα 
με τους κανόνες του Συστήματος Διαχείρισης και Ελέγχου. 

(χχχ) Παρέχει στην Αρχή Πιστοποίησης όλες τις αναγκαί¬ 
ες πληροφορίες σχετικά με τις διαδικασίες και τις επαλη¬ 
θεύσεις που πραγματοποιεί σε σχέση με κάθε δαπάνη, για 
σκοπούς πιστοποίησης. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ενδιάμεση Διαχειριστική Αρχή Περιφέρει¬ 
ας Πελοποννήσου, σύμφωνα με το Σύστημα Διαχείρισης 
και Ελέγχου του εδαφίου (γ) της παρ.1 του άρθρου 2 του 
Ν. 3614/2007, όπως αυτό ισχύει, και την αρχή της χρηστής 
δημοσιονομικής διαχείρισης. 

Επιπροσθέτως των αρμοδιοτήτων που προσδιορίζονται 
στο άρθρο 3 της παρούσας, η Ενδιάμεση Διαχειριστική 
Αρχή Περιφέρειας Πελοποννήσου, αναλαμβάνει τις ακό¬ 
λουθες υποχρεώσεις: 

1. Κοινοποιεί στη Διαχειριστική Αρχή το ετήσιο πρόγραμ¬ 
μα ενεργειών για τις πράξεις που διαχειρίζεται καθώς και 
τριμηνιαίες εκθέσεις προόδου και ενημερώνει συστηματικά 
τη Διαχειριστική Αρχή και το ΟΠΣ με τα στοιχεία προόδου 
εκτέλεσης του Προγράμματος (συμπεριλαμβανομένων των 
ενεργειών που έγιναν στο πλαίσιο των Προεγκρίσεων των 
Τευχών Δημοπράτησης και των Σχεδίων Σύμβασης των 
Υποέργων των ενταγμένων Πράξεων). 

2. Υποβάλλει στη Διαχειριστική Αρχή για γνωμοδότηση 
πριν την έκδοσή τους : 

• τις προκηρύξεις των κατηγοριών πράξεων που διαχει¬ 
ρίζεται για την υποβολή προτάσεων από τους δυνητικούς 
δικαιούχους, 

• τα σύμφωνα αποδοχής όρων, καθώς και 

• τις αποφάσεις ένταξης και τις τροποποιήσεις ή τις 
ανακλήσεις αυτών. 

3. Υποβάλλει στην Διαχειριστική Αρχή τον Ετήσιο Προ¬ 
γραμματισμό Επιτόπιων Επαληθεύσεων, στην αρχή κάθε 
έτους καθώς και τα Πορίσματα των Επιτόπιων Επαληθεύσε¬ 
ων, στο τέλος κάθε έτους υποβάλλει και την αξιολόγηση του 
ανωτέρω προγράμματος σύμφωνα με το άρθρο 3.6.6 του 
Συστήματος Διαχείρισης και Ελέγχου του ΕΣΠΑ 2007-2013. 

4. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, κα¬ 
θώς και ελέγχους από άλλα αρμόδια ελεγκτικά όργανα 
της Ελλάδας και της Ευρωπαϊκής Ένωσης και παρέχει σε 
αυτά τα αναγκαία στοιχεία για την απρόσκοπτη διενέργεια 
αυτών. Αποδέχεται διοικητικές και επιτόπιες επιθεωρήσεις 
από τη Διαχειριστική Αρχή, καθώς και επιτόπιες επαληθεύ¬ 
σεις, σε Υποέργα ενταγμένων Πράξεων, σε περιπτώσεις 
που κριθεί αναγκαίο και παρέχει σε αυτή τα αναγκαία 
στοιχεία προκειμένου να επιβεβαιωθεί η κατά το δέοντα 
τρόπο άσκηση των καθηκόντων που του έχουν ανατεθεί. 

5. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστήριξης 
για την εξειδίκευση εργαλείων και προτύπων που απαιτού¬ 
νται για την άσκηση των αρμοδιοτήτων της. 

6. Διασφαλίζει -με την επιφύλαξη των κανόνων που διέ- 
πουν τις κρατικές ενισχύσεις δυνάμει του άρθρου 87 της 
συνθήκης- ότι όλα τα δικαιολογητικά έγγραφα σχετικά με 
τις δαπάνες και τους λογιστικούς ελέγχους των πράξεων 
που διαχειρίζεται, τηρούνται στη διάθεση της Ευρωπαϊκής 
Επιτροπής και του Ευρωπαϊκού Ελεγκτικού Συνεδρίου για: 

• διάστημα τριών ετών μετά το κλείσιμο του Επιχειρησι¬ 
ακού Προγράμματος, σύμφωνα με τα οριζόμενα στο άρθρο 
89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση εγ¬ 
γράφων που αφορούν δαπάνες και λογιστικούς ελέγχους 
για πράξεις οι οποίες αποτέλεσαν αντικείμενο του μερικού 
κλεισίματος, 


τα ανωτέρω διαστήματα διακόπτονται είτε στην περί¬ 
πτωση ενδίκων διαδικασιών είτε κατόπιν δεόντως αιτιο¬ 
λογημένης αίτησης της Επιτροπής. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα Δια¬ 
χείρισης, τη Διαχειριστική Αρχή και με τις απαιτήσεις που 
ορίζονται στο άρθρο 5 του Καν.1828/2006 για τις κατηγο¬ 
ρίες πράξεων που διαχειρίζεται. 

8. Στην περίπτωση που η Ενδιάμεση Διαχειριστική Αρχή 
Περιφέρειας Πελοποννήσου είναι και δικαιούχος στο πλαί¬ 
σιο των κατηγοριών πράξεων που διαχειρίζεται, η υλο¬ 
ποίηση της πράξης θα γίνεται από μονάδα διαφορετική 
από τη μονάδα που είναι αρμόδια για τη διενέργεια των 
επαληθεύσεων, ώστε να διασφαλίζεται η απαιτούμενη δι¬ 
άκριση καθηκόντων στο εσωτερικό της. 

Άρθρο 5 

Υποχρεώσεις της Διαχειριστικής Αρχής του 
Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού Προ¬ 
γράμματος «Περιβάλλον και Αειφόρος Ανάπτυξη 2007-2013» 
συντονίζει και εποπτεύει την άσκηση των αρμοδιοτήτων 
της Ενδιάμεσης Διαχειριστικής Αρχής Περιφέρειας Πελο¬ 
ποννήσου και έχει την τελική ευθύνη έναντι της Επιτροπής 
για τη διαχείριση του συνόλου του Επιχειρησιακού Προ¬ 
γράμματος σύμφωνα με τις απαιτήσεις του Συστήματος 
Διαχείρισης και Ελέγχου και την αρχή της χρηστής δημο¬ 
σιονομικής διαχείρισης. 

2. Ενημερώνει έγκαιρα την Ενδιάμεση Διαχειριστική Αρχή 
Περιφέρειας Πελοποννήσου για το Σύστημα Διαχείρισης και 
Ελέγχου και κάθε τροποποίηση αυτού και την υποστηρίζει 
στην ορθή εφαρμογή του. 

3. Παρακολουθεί την εκτέλεση των αρμοδιοτήτων της 
Ενδιάμεσης Διαχειριστικής Αρχής Περιφέρειας Πελοπον¬ 
νήσου σε σχέση με τις δράσεις που εκχωρούνται, ώστε να 
βεβαιώνεται ότι αυτές εκτελούνται σύμφωνα με το Σύστημα 
Διαχείρισης και Ελέγχου και την αρχή της χρηστής δημο¬ 
σιονομικής διαχείρισης. Στο πλαίσιο αυτό: 

3.1. Παρακολουθεί την ορθή και έγκαιρη ενημέρωση του 
ΟΠΣ από την Ενδιάμεση Διαχειριστική Αρχή Περιφέρειας 
Πελοποννήσου με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση, την πα¬ 
ρακολούθηση, τις επαληθεύσεις, την αξιολόγηση καθώς και 
τις λογιστικές εγγραφές για κάθε πράξη που διαχειρίζεται η 
Ενδιάμεση Διαχειριστική Αρχή Περιφέρειας Πελοποννήσου. 

3.2. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει η Ενδιάμεση Δια¬ 
χειριστική Αρχή Περιφέρειας Πελοποννήσου, και τις εξαμη¬ 
νιαίες εκθέσεις προόδου τους και διαμορφώνει τεκμηριω¬ 
μένες προτάσεις διορθωτικών/και προληπτικών ενεργειών, 
με στόχο την αποτελεσματικότερη και αποδοτικότερη δια¬ 
χείριση και υλοποίηση του επιχειρησιακού προγράμματος. 

3.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ενδιάμεση Διαχειρι¬ 
στική Αρχή Περιφέρειας Πελοποννήσου από την Αρχή Ελέγ¬ 
χου και τα λοιπά εθνικά και ευρωπαϊκά ελεγκτικά όργανα. 

3.4. Δύναται να πραγματοποιεί διοικητικές και επιτόπιες 
επιθεωρήσεις στην Ενδιάμεση Διαχειριστική Αρχή Περι¬ 
φέρειας Πελοποννήσου, προκειμένου να επιβεβαιωθεί η 
άσκηση των αρμοδιοτήτων που του έχουν ανατεθεί με 
βάση το εφαρμοζόμενο Σύστημα Διαχείρισης και Ελέγχου 
και την αρχή της χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και τις 
επαληθεύσεις για σκοπούς πιστοποίησης. Στο πλαίσιο αυτό 
εποπτεύει και συντονίζει πριν από κάθε αίτημα πληρωμής 
την πληρότητα των πληροφοριών που παρέχονται στην 
Αρχή Πιστοποίησης. 



Χρηματοδοτικός Πίνακας Κατηγοριών Πράξεων του ΕΠ 

Αριθμ. 189 (5) 

Ανώτατο όριο επιτρεπόμενων ημερών κίνησης εκτός έδρας 
των υπαλλήλων του Νομικού Προσώπου του Δήμου Πύδ- 
νας - Κολινδρού Ν. Πιερίας με την επωνυμία «Δημοτικός 
Φορέας Πολιτισμού - Αθλησης - Περιβάλλοντος & Οικο¬ 
γενειακής Υποστήριξης» (ΔΗ.ΦΟ.Π.Α.Π.Ο.Υ.). 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις της παρ. 3 του άρθρου 2 του Ν.2685/1999 
(ΦΕΚ 35 Α') «Κάλυψη δαπανών μετακινούμενων υπαλλήλων 
εντός και εκτός Επικράτειας και άλλες διατάξεις», όπως 
τροποποιήθηκε από τις διατάξεις της παρ. 1 του άρθρου 9 
του Ν. 3833/2010 (ΦΕΚ 40 Α') «Προστασία της Εθνικής Οικο¬ 
νομίας - Επείγοντα μέτρα για την αντιμετώπιση της δημο- 
σιοοικονομικής κρίσης σύμφωνα με τις οποίες το ανώτατο 
όριο των επιτρεπόμενων κατ’ έτος και κατά μήνα ημερών 
εκτός έδρας της παρ. 3 του άρθρου 2 του ν. 2685/1999 (ΦΕΚ 
35 Α') καθορίζεται σε εξήντα (60) ημέρες. 

3. Τις διατάξεις της παρ. 6 του άρθρου 25 του Ν. 2738/1999 
(ΦΕΚ 180Α') «Συλλογικές διαπραγματεύσεις στην Δημόσια Δι¬ 
οίκηση, μονιμοποιήσεις συμβασιούχων και άλλες διατάξεις». 

4. Τις διατάξεις του άρθρου 90 της «Κωδικοποίησης της 
Νομοθεσίας για την Κυβέρνηση και τα κυβερνητικά όργα¬ 
να» που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

5. Τις διατάξεις του Π.Δ. 142/2010 (ΦΕΚ 235 Α') «Οργανι¬ 
σμός της Αποκεντρωμένης Διοίκησης Μακεδονίας-Θράκης». 

6. Την αριθμ. οικ. 53844/16-08-2013 (ΦΕΚ 2017/τ.Β'/ 
16-08-2013) απόφαση του Γενικού Γραμματέα της Απο¬ 
κεντρωμένης Διοίκησης Μακεδονίας-Θράκης, «Ανάθεση 
άσκησης αρμοδιοτήτων σε οργανικές μονάδες της Απο¬ 
κεντρωμένης Διοίκησης Μακεδονίας-Θράκης και παροχή 
εξουσιοδότησης υπογραφής πράξεων και εγγράφων «Με 
εντολή Γενικού Γραμματέα» στους Προϊσταμένους των 
οργανικών μονάδων της Αποκεντρωμένης Διοίκησης Μα¬ 
κεδονίας-Θράκης». 

7. Το αριθμ. 8/07-01-2014 έγγραφο του Δημοτικού Φορέα 
Πολιτισμού-Άθλησης-Περιβάλλοντος & Οικογενειακής Υπο¬ 
στήριξης Δήμου Πύδνας - Κολινδρού που αφορά αίτημα για 
τον καθορισμό του ανώτατου ορίου επιτρεπόμενων ημερών 
μετακίνησης εκτός έδρας των υπαλλήλων της Υπηρεσίας 
για το έτος 2014, αποφασίζουμε: 

Ορίζουμε το ανώτατο όριο των επιτρεπόμενων ημερών 
μετακίνησης εκτός έδρας των υπαλλήλων του Νομικού 
Προσώπου του Δήμου Πύδνας - Κολινδρού με την επωνυμία 
«Φορέας Πολιτισμού-Άθλησης-Περιβάλλοντος & Οικογενει¬ 
ακής Υποστήριξης» για το έτος 2014 ως εξής: 


Α/Α 

ΚΛΑΔΟΣ - 
ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΑΡΙΘΜΟΣ 
ΗΜΕΡΩΝ ΕΩΣ 

1 

ΠΕ ΔΙΟΙΚΗΤΙΚΟΥ 
ΟΙΚΟΝΟΜΙΚΟΥ 

1 

60 


Από την απόφαση αυτή προκαλείται δαπάνη σε Βάρος 
του προϋπολογισμού του Νομικού Προσώπου, για το έτος 
2014, ύψους 800,00 ευρώ στον ΚΑΕ 10.6422. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Ιανουάριου 2014 
Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής 
ΗΛΙΑΣ ΘΕΟΔΩΡΙΔΗΣ 


Αριθμ. 3173 (6) 

Καθιέρωση υπερωριακής, με αμοιβή, εργασίας για υπαλ¬ 
λήλους κατά τις απογευματινές ώρες του Περιφερει¬ 
ακού Ταμείου Ανάπτυξης Β. Αιγαίου για το έτος 2014. 

Ο ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΠΕΡΙΦΕΡΕΙΑΚΟΥ ΤΑΜΕΙΟΥ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το Ν.2218/94 (ΦΕΚ 90/Α/13-6-94), άρθρα 53-56, που αφο¬ 
ρά στη σύσταση των Π.Τ.Α της χώρας, όπως τροποποιήθη¬ 
κε, συμπληρώθηκε, διορθώθηκε και ισχύει σήμερα. 

2. Τον κανονισμό Προσωπικού των Π.Τ.Α. της χώρας, όπως 
τροποποιήθηκε και ισχύει σήμερα (ΦΕΚ 140/Β/18.2.98). 

3. Το Ν. 2141 του ΦΕΚ 78/Β/4.2.98 που αφορά στο κανονι¬ 
σμό Οικονομικής διοίκησης και διαχείρισης των Π.Τ.Α όπως 
τροποποιήθηκε και ισχύει σήμερα. 

4. Τις διατάξεις του άρθρου 20 του Ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 225/Α'/24-10-2011) 

5. Τις διατάξεις του άρθρου 16 του Ν.3205/2003 «Μισθολο- 
γικές ρυθμίσεις λειτουργιών και υπαλλήλων του Δημοσίου 
και άλλες συναφείς διατάξεις (ΦΕΚ 297/Α'/2003) 

6. Τ ις διατάξεις του άρθρου 25 παρ. 7 του ν. 2738/1999 

7. Την υπ’ αριθμ. 35851/3000//24.12.09 απόφαση ορι¬ 
σμού του Προέδρου του Δ.Σ. του ΠΤΑ Β.Αιγαίου (ΦΕΚ 
549/Τ.ΥΟΔΔ/31-12-2009) και της 19640/1638/10-06-2010 
απόφαση επανασυγκρότησης Δ.Σ. του ΠΤΑ (ΦΕΚ 210/ 
(Υ ΟΔΔ)/14.06.2010). 

8. Την υπ’ αριθμ. 24/9-12-09 πράξη του Υπουργικού Συμ¬ 
βουλίου που δημοσιεύτηκε στο ΦΕΚ 528/ΥΟΔΔ/16-12-09 
και αφορά το διορισμό Γενικών Γραμματέων Περιφερειών 

9. Τον εγκεκριμένο προϋπολογισμό οικονομικού έτους 
2014 (απόφαση 11/2013). 

10. Τις υπ’ αριθμ. 184/4-2-04, 2127/1-11-05, 7506/10-12-08, 
166/26-1-06,1570/30-4-07, 760/22-2-2008 και 689/04-05-2012 
αποφάσεις του Προέδρου του Δ.Σ. του ΠΤΑ Β. Αιγαίου. 

11. Την υπ’ αριθμ. 695/19-07-2011 απόφαση του Προέδρου 
του Δ.Σ. του Περιφερειακού Ταμείου Ανάπτυξης που αφορά 
τη διαχείριση Τραπεζικών Λογ/σμών του ΠΤΑ Β. Αιγαίου. 

12. Τον Κανονισμό του (ΕΟ) Νο 1080/2006 οί 5 ϋυΐγ 2006, 
με την τροποποίηση από τον Κανονισμό (ΕΟ) 397/2009 οί 6 
Μαγ 2009 (Οϋ 1126,21.5.2009, ρ. 3), ΑΠίοΙθ 20 (1) (α) που θέτει 
τις γενικές προϋποθέσεις στο Ευρωπαϊκό Περιφερειακό 
Ταμείο Ανάπτυξης το Ευρωπαϊκό Κοινωνικό Ταμείο και το 
Ταμείο Σύγκλησης. 

13. Το γεγονός ότι οι υπάλληλοι του Περιφερειακού Ταμεί¬ 
ου Ανάπτυξης Βορείου Αιγαίου που αποτελούν τις ομάδες 
έργου προγραμμάτων και έργων, για να αντιμετωπίσουν 
τις αυξημένες υποχρεώσεις τους (σύνταξη, μετάφραση κει¬ 
μένων, οικονομική διαχείριση, κατάρτιση διακηρύξεων και 
συμβάσεων, διοργάνωση εκδηλώσεων, σύνταξη αναφορών 
προόδου, εν γένει συντονισμό των δραστηριοτήτων του 
προγράμματος κ.τ.λ.) σε ότι αφορά την υλοποίηση των 
παραπάνω, εργάζονται και πέραν του κανονικού ωραρίου. 

14. Την ανάγκη κάλυψης των παραπάνω έκτακτων υπη¬ 
ρεσιακών αναγκών λόγων αποχωρήσεων και μετατάξεων 
και κατά συνέπεια έλλειψης προσωπικού, αποφασίζουμε: 

Εγκρίνουμε την καθιέρωση υπερωριακής με αμοιβή εργα¬ 
σίας κατά τις απογευματινές ώρες προκειμένου να αντιμε¬ 
τωπιστούν έκτακτες υπηρεσιακές ανάγκες του Περιφερεια¬ 
κού Ταμείου Ανάπτυξης Βορείου Αιγαίου για την εκτέλεση/ 
υλοποίηση ευρωπαϊκών και εθνικών προγραμμάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α/Α 

ΥΠΗΡΕΣΙΑ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΗ 
ΕΡΓΑΣΙΑ (ΩΡΕΣ) 

1 

ΠΤΑΒΑ 

6 

240 

ΣΥΝΟΛΟ 


6 

1420 


Η υπερωριακή απασχόληση δεν μπορεί να υπερβεί τις 
20 ώρες μηνιαίως ανά υπάλληλο. 

Η ονομαστική κατανομή των παραπάνω ωρών θα γίνει 
με νεώτερες αποφάσεις μας. 


Η απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως και μέχρι 31/12/2014. 

Οι υπηρεσίες του Ταμείου εντέλλονται για την υλοποίηση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 20 Δεκεμβρίου 2013 

Ο Πρόεδρος του Δ.Σ 
ΑΘΑΝΑΣΙΟΣ ΓΙΑΚΑΛΗΣ 

